
PËR RATIFIKIMIN E “MARRËVESHJES NO.ABA-R1-2-D PËR SHTYRJEN E BORXHEVE QË RRJEDHIN NGA MARRËVESHJA E HUASË NO.ABA-P1 E DATËS 28 NËNTOR 1995 NDËRMJET KOORPORATËS ELEKTROENERGJETIKE SHQIPTARE DHE BANKËS JAPONEZE PËR BASHKËPUNIM NDËRKOMBËTAR”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave

K UV E N D I
 
I REPUBLIKËS SË SHQIPËRISË
V E N D O S I:

Neni 1

Ratifikohet “Marrëveshja No.ABA-R1-2-D për shtyrjen e borxheve që rrjedhin nga marrëveshja e huasë No.ABA-P1 e datës 28 nëntor 1995 ndërmjet Koorporatës Elektroenergjetike Shqiptare dhe Bankës Japoneze për Bashkëpunim Ndërkombëtar”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr. 3044, datë 5.6.2001 të Presidentit të Republikës së Shqipërisë, Rexhep Meidani


Marrëveshje
 no. ABA-R1-2-D, datë 22 mars 2001 për shtyrjen e borxheve që rrjedhin nga Marrëveshja e Huasë No.ABA-P1, datë 28 Nëntor 1995, ndërmjet Bankës Japoneze për Bashkëpunimin NDërkombëtar dhe Korporatës Elektroenergjetike Shqiptare
Në vazhdën e shkëmbimit të Notave ndërmjet Qeverisë së Japonisë dhe Qeverisë së Republikës së Shqipërisë datë 23 nëntor 2000, lidhur me masat për lehtësimin e borxhit, Banka Japoneze për Bashkëpunimin Ndërkombëtar (më pas e quajtur “Banka”) dhe Korporata Elektroenergjetike Shqiptare (më poshtë e quajtur “Huamarrësi”), bien dakord (më poshtë e quajtur “Marrëveshje Shtyerjeje”) të kryejnë ndryshimet e mëposhtëme  lidhur me termat dhe kushtet që kanë të bëjnë me pagesën e interesit  për huanë No. ABA-P1 të datës 28 nëntor 1995 (më poshë e quajtur “Marrëveshja Origjinale”) ndërmjet Bankës dhe Huamarrësit.

Neni 1

1.Huamarrësi do t’i paguajë Bankës pesë milion e tetëdhjetë e tetë mijë e një Jen Japonez (5,088,001 Jen) që përfaqëson shumën e përgjithshme të (a) interesit, sipas marrëveshjes origjinale, që duhet paguar përpara 30 qeshorit 2000 dhe që nuk është paguar dhe (b) interesi mbi shumën e interesit të përcaktuar në pikën (a) më lart, i llogaritur për periudhën ndërmjet 20 korrikut 1999 dhe 30 qershorit 2000, të dyja datat të përfshira; përqindja e këtij interesi është 1.7% në vit. Kjo shumë më poshtë do të quhet “Shuma e Shtyrë” dhe është paraqitur në Aneksin 1.
2. Huamarrësi do të paguajë Shumën e Shtyrë në dhjetë (10) këste të barabarta e të njëpasnjëshme gjashtëmujore, duke filluar nga 30 qershori 2001. Kalendari i pagesës është paraqitur në Aneksin 2 bashkëlidhur.
3. Huamarrësi do të paguajë një interes prej 1.7% në vit mbi shumën e mbetur të Shumës së Shtyrë. Llogaritja e këtij interesi do të fillojë nga 1 korriku 2000.
4. Huamarrësi do t’i paguajë Bankës më 30 qershor të çdo viti interesin e grumbulluar  që nga 31 dhjetori i vitit parardhës deri në 29 qershor të atij viti; dhe në 31 dhjetor të çdo viti interesin e grumbulluar që nga 30 qershori i atij viti deri në 30 dhjetor.
5. Banka, menjëherë pas bërjes efektive të kësaj Marrëveshjeje Shtyrjeje do të njoftojë  Huamarrësin mbi shumat e interesit që duhen paguar.

Neni 2

Në qoftë se, pagesat e   principalit ose të interesit të përcaktuara  sipas kësaj Marrëveshjeje do  të bëhen me vonesë, interesi për të cilin flitet në paragrafin 3 të nenit 1 nuk do të zbatohet për këto shuma të vonuara. Në vend të tij do të përdoret një përqindje prej 3.7% në vit për periudhën që nga data kur duhej kryer pagesa deri një ditë përpara datës faktike të bërjes së pagesës (të dyja datat të përfshira).
      
Neni 3

Kjo Marrëveshje Shtyrjeje është pjesë përbërësë e Marrëveshjes Origjinale dhe të gjitha kushtet dhe termat e kësaj të fundit që nuk preken nga kjo Marrëveshje Shtyrjeje do të mbeten në fuqi të plotë.

Neni 4

1. Kjo Marrëveshje do të  shoqërohet nga një Garanci për Shtyrjen e Borxheve në formën e paraqitur në Aneksin 3, e cila do të ekzekutohet nga Qeveria e Republikës së Shqipërisë dhe që do t’i jepet Bankës menjëherë pas nënshkrimit të kësaj Marrëveshjeje për shtyrjen e Borxheve.
2. Kjo Marrëveshje Shtyrjeje do të bëhet efektive në datën në të cilën Banka deklaron se garancia për Shtyrjen e Borxheve, e përmendur në paragrafin më lart, është e pranueshme për të.
Në dëshmi të kësaj, Banka dhe Huamarrësi, duke vepruar nëpërmjet përfaqësuesve të tyre  të autorizuar, bënë që kjo Marrëveshje të kryhet siç duhet, në emrat e tyre respektive, në ditën dhe vitin e përcaktuar më lart.

	Për Bankën Japoneze për Bashkëpunim Ndërkombëtar

Hiroshi Yasuda
Guvernator

Datë: 22 mars 2001
Vendi: Chiyoda-ku, Tokio
Japoni
	Për Korporatën Elektroenergjetike
Shqiptare

Dritan Prifti
Drejtor i Përgjithshëm

Datë: 16 shkurt 2001
Vendi: Tiranë
Shqipëri



ANEKSI 1
Përbërja e Shumave të Shtyra

Interesi sipas Marrëveshjes Origjinale(në Jen Japonez)
Data origjinale e pagesës Shuma

	20.7.1999
20.1.2000

Gjithsej
	519
5,049,143

5,049,662




Interesi i llogaritur mbi borxhet e mësipërme

Shuma                      Nr. i ditëve                          Periudha                                 Shuma

	519
	184
	20.7.1999-19.1.2000
	             4

	5,049,662
	163
	20.1.2000-30.6.2000
	             38,335

	
	
	
	

	Gjithsej
	
	
	             38,339



(a) + (b) gjithsej Shuma e Shtyrë                                    5,088,001


ANEKSI 2
Kalendari i pagesës së Shumës së Shtyrë

	Këstet
	Data e pagesës
	Shuma (në Jen Japonez)

	1.
	30 qershor 2001
	516,001

	2.
	31 dhjetor 2001
	508,000

	3.
	30 qershor 2002
	508,000

	4.
	31 dhjetor 2002
	508,000

	5.
	30 qershor 2003
	508,000

	6.
	31 dhjetor 2003
	508,000

	7.
	30 qershor 2004
	508,000

	8.
	31 dhjetor 2004
	508,000

	9.
	30 qershor 2005
	508,000

	10.
	31 dhjetor 2005
	508,000

	
	
	

	Gjithsej
	
	5,088,001

	
	
	




Aneksi III
Garancia për Shtyrjen e Borxheve

Datë:
Ref.No.:
Bankës Japoneze për Bashkëpunim Ndërkombëtar
Tokio, Japoni
Në vëmendje të:  Guvernatorit
Zotëri:
Garanci për shtyrjen e borxheve
Lidhur me huanë prej njëmiliard e gjashtëqind e tetëdhjetë e një milion Jen Japonez (Y 1,681,000,000) dhënë Korporatës Elektroenergjetike Shqiptare (më poshtë “Huamarrësi”) nga Banka Japoneze për Bashkëpunim Ndërkombëtar (më poshtë “Banka”) sipas Marrëveshjes së Huasë No. ABA-P1, datë 28 Nëntor 1995, ndërmjet Bankës dhe Huamarësit, Marrëveshje e cila është  garantuar nga Garancia për Huanë, datë 22 Nëntor 1995, nënshkruar nga Qeveria e Republikës  së Shqipërisë (më poshtë “Garantuesi”) dhe që është ndryshuar me Marrëveshjen për Shtyrjen e Borxhit No ABA-R1-2-D, datë 22 mars 2001 ndërmjet Bankës dhe Huamarrësit (me poshtë e quajtur “Marrëveshje për Shyrjen e Borxhit”), Unë, i nënshkruari, duke vepruar për dhe në emër të Garantuesit, konfirmoj:
1. Garantuesi ka pranuar përmbajtjen e Marrëveshjes për Shtyrjen e Borxhit.
2. Garantuesi bie dakord të garantojë pagesën në shumën dhe kohën e duhur të secilës ose të të gjitha shumave që duhen paguar në përputhje me nenet 1 dhe 2 të Marrëveshjes për Shtyrjen e Borxhit
3. Garantuesi konfirmon që garancia për huanë e përmendur më lart do të mbetet në fuqi të plotë, me përjashtim të atyre termave dhe kushteve të detyrimeve të Garantuesit, që do të ndryshohen nga garancia e përmendur në paragrafin 2 më lart.
Në dëshmi të kësaj, Unë, i nënshkruari, kam nënshkruar dhe vulosur sot, më datë 27 shkurt 2001.
Për Qeverinë e Republikës së Shqipërisë
Anastas Angjeli
Ministër i Financave
No. ABA-R1-2-D
Kalendari i pagesave të interesit për shumën e riskeduluar

Njësia: Yen Japonez
	Data 
	Interesi
	Shuma e riskeduluar e mbetur
	Periudha

	30 qershor 2001
	86,259
	5,088,001
	1.7.2000-29.6.2001

	31 dhjetor 2001
	39,181
	4,572,000
	30.6.2001-30.12.2001

	30 qershor 2002
	34,260
	4,064,000
	31.12.2001-29.6.2002

	31 dhjetor 2002
	30,474
	3,556,000
	30.6.2002-30.12.2002

	30 qershor 2003
	25,695
	3,048,000
	31.12.2002-29.6.2003

	31 dhjetor 2003
	21,767
	2,540,000
	30.6.2003-30.12.2003

	30 qershor 2004
	17,224
	2,032,000
	31.12.2003-29.6.2004

	31 dhjetor 2004
	13,060
	1,524,000
	30.6.2004-30.12.2004

	30 qershor 2005
	8,565
	1,016,000
	31.12.2004-29.6.2005

	31 dhjetor 2005
	4,353
	   508,000
	30.6.2005-30.12.2005

	Gjithsej
	280,838
	
	




